stanford-oval/wikipedia huggingface dataset:
יאיר טיקטין
יזמות חברתית ופרסומים שונים > מנכ"ל תנועת המכינות המעורבות

בקיץ 2023 הקים טיקטין יחד ד"ר שמריהו בן פזי ראש מכינת אדרת ושותפים נוספים את "תנועת המכינות המעורבות". פורום שמאגד תחתיו את המכינות הקדם צבאיות בהם לומדים ביחד חניכים וחניכות, חילוניים מסורתיים ודתיים. התנועה שמה לה למטרה לברר את הדרך החינוכית של המכינות המעורבות, וזאת לצד חיזוק מועצת המכינות והרצון להשמיע את הקול הייחודי של המכינות המעורבות בציבוריות הישראלית למען חיזוק הלכידות והאחדות בעם ישראל. טיקטין משמש כמנכ"ל התנועה מאז היוסדה.
משפחה

טיקטין מתגורר בכרמים, נשוי לענת ואב לשלושה ילדים.
אביו פרץ טיקטין לחם ונפצע במלחמת יום הכפורים במסגרת עוצבת יפתח ברמת הגולן ואימו, עדנה טיקטין, הקימה ועמדה בראש תחום בית חינוך ברשת אמית . הוא אח של עינט קרמר יזמית ופעילת סביבה ושל יפעת גלבר משוררת ומטפלת במוזיקה.
ראו גם

מכינת עמי-חי
מועצת המכינות הקדם צבאיות הציוניות הישראליות
הערות שוליים

1 2 3    אלישיב רייכנר, ‏"זה הנחל שבו הירח עמד – צריך רק שמישהו יגיד לך את זה", בעיתון מקור ראשון, 20 בינואר 2025
↑  ראיון עם יאיר טיקטין בערוץ 14 "חילוץ פצועים תחת אש"
1 2 3  האיש שהפך את שביל ישראל למסע אל עומק הזהות הישראלית
↑  שנקבע בחוק כ"יום ההוקרה למערך המילואים" איתי אשר, ל"ג בעומר יהפוך ל"חג המילואימניקים", באתר nrg‏, 22 בינואר 2004
↑  יוגב ישראלי, "גבורה במדורה": המיזם שמחבר בין ל"ג בעומר לסיפורי המלחמה, באתר ynet, 23 במאי 2024
↑  יהדות וישראליות- יאיר טיקטין, באתר Spotify
↑   פרץ טיקטין יומן מלחמה v2, סרטון בערוץ "אליאב מייסון", באתר יוטיוב (אורך: 46:56)
↑  שער שישי – פרק א: בפִתחה של המאה ה-21 – תשעים שנה לאמית, באתר תשעים שנה לאמית, ‏7 במאי 2023
| --- | --- |
בקרת זהויות :  NLI: 987007413352405171  VIAF: 48156675135633582764   WorldCat (עם VIAF): 48156675135633582764
הבלתי משוחדים

| --- | --- |

 מבוסס על:  הבלתי משוחדים 
 בימוי:  בריאן דה פלמה 
 הופק בידי:  ארט לינסון, מפיק בפועל ריימונד הארטויק
 תסריט:  מבוסס על הרומן שכתבו אוסקר פריילי ואליוט נס; התסריט עובד לסרט בידי דייוויד מאמט
 עריכה:  ג'רלד ב. גרינברג, ביל פנקו 
 שחקנים ראשיים:  קווין קוסטנר, שון קונרי, אנדי גרסיה, צ'ארלס מרטין סמית ורוברט דה נירו
 מוזיקה:  אניו מוריקונה 
 צילום:  סטיבן בורום 
 מדינה:  ארצות הברית 
 חברת הפקה:  פרמאונט 
 חברה מפיצה:  אולפני סרטי פרמאונט
 שיטת הפצה:  וידאו על פי דרישה 
 הקרנת בכורה:  2 ביוני 1987
 משך הקרנה:  119 דק' 
 שפת הסרט:  אנגלית 
 סוגה:  סרט מאפיה, סרט פשע, historical drama film, סרט מתח, מותחן פשע, סרט שמבוסס על ספרים, סרט ביוגרפי, סרט דרמה, סרט היסטורי, סרט פעולה, סרט דרמת פשע 
 מקום התרחשות:  שיקגו 
 תקופת התרחשות:  1930 
 תקציב:  $25,000,000
 הכנסות:  $76,270,454
 הכנסות באתר מוג'ו:   untouchables
 פרסים:  פרס אוסקר לשחקן המשנה הטוב ביותר (שון קונרי)  פרס גלובוס הזהב לשחקן המשנה הטוב ביותר - סרט קולנוע (שון קונרי)  פרס באפט"א למוזיקה הטובה ביותר לסרט (אניו מוריקונה)  פרס חוג מבקרי הקולנוע של קנזאס לשחקן המשנה הטובה ביותר (שון קונרי)  פרס מועצת המבקרים הלאומית לשחקן המשנה (שון קונרי)  חוג מבקרי הסרטים של לונדון לשחקן השנה (שון קונרי)  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
הבלתי משוחדים (באנגלית: The Untouchables) הוא סרט מאפיה דרמטי תקופתי משנת 1987 המבוסס על סדרת טלוויזיה משנת 1959 ועל ספרו של אליוט נס, המתאר את מאמציו להביא את הגנגסטר האיטלקי-אמריקאי אל קאפונה למשפט במהלך תקופת היובש בארצות הברית. במאי הסרט הוא בריאן דה פלמה והתסריטאי הוא דייוויד מאמט. הסרט משחזר את שיקגו של ראשית שנות השלושים, ומככבים בו קווין קוסטנר כאליוט נס, שון קונרי כשוטר המקוף האירי-אמריקאי ג'ים מאלון, ורוברט דה נירו כקאפונה.
קונרי זכה בפרס אוסקר לשחקן המשנה הטוב ביותר עבור תפקידו בסרט. הסרט הפך ללהיט, והכנסותיו בעולם היו 76 מיליון דולר. משחק מחשב המבוסס על הסרט הופץ בידי ספקטרום סינקלייר, Amstrad CPC, קומודור 64, Amiga, ולאחר מכן Nintendo Entertainment System‏, Super Nintendo Entertainment System.
סרט מבוא בשם "הבלתי משוחדים: עלייתו של קאפונה" (The Untouchables: Capone Rising) נמצא בשלבי הפקה בבימויו של בריאן דה פלמה. הסרט מספר את סיפור עלייתו של אל קאפונה.
צוות השחקנים

| שחקן | תפקיד | מבוסס על |
| --- | --- | --- |
קווין קוסטנר: אליוט נס
רוברט דה נירו: אל קאפונה
| שון קונרי | ג'ים מאלון | מרטין לאהארט |
| אנדי גרסיה | ג'ורג' סטון |  |
| צ'ארלס מרטין סמית | אוסקר ואלאס | פרנק ג. וילסון |
| ריצ'רד בראדפורד | מייק דורסט |  |
| ג'ק קהו | וולטר פיין |  |
| בילי דראגו | פרנק ניטי | פיל ד'אנדריאה |
| בראד סאליוון | ג'ורג' רואה החשבון |  |
| פטרישה קלארקסון | קתרין נס |  |
ההפקה

הבלתי משוחדים צולם בשיקגו, אילינוי; הארדין, מונטנה; ובאזורים המקיפים את ה-Great Falls שבמונטנה.
רוברט דה נירו התכונן כה ביסודיות לתפקיד אל קאפונה, שאף לבש תחתונים מהתקופה, למרות שלא מבחינים בכך לאורך הסרט. לאחר שהסרט יצא לאקרנים אמר דה נירו שהוא לא היה מרוצה מהופעתו בסרט ומהסרט בכללותו.
הצלחת הסרט בקופות

בשבוע הראשון להקרנתו הכניס הסרט בארצות הברית 10,023,094 דולר.
סך הכנסותיו בארצות הברית היו 76,270,454 דולר, ובעולם היו הכנסותיו מעל 106.2 מיליון דולר.
הערות לגבי הרקע

לפי הדיווח בכלי התקשורת המפיקים רצו את שון קונרי בסרט, אבל לא יכלו להרשות לעצמם לשלם את השכר הגבוה שהוא דרש. לאחר משא ומתן נאות קונרי לשחק בסרט תמורת 50,000 $ ו-10% מן ההכנסות. המפיקים הסכימו לכך כיוון שהציפיות היו שסרט זה לא יניב רווחים גבוהים. על כל פנים, הצלחת הסרט הייתה מעבר לכל דמיון ושון קונרי שלשל לכיסו סכום נכבד ביותר. הייתה זו אחת מהפעמים הראשונות ששחקן תוגמל במידה רבה כל כך בשל "הימור" על רווחיו העתידיים של סרט, ומאז שחקנים רבים הימרו, בהסתמכם על שמם ומיומנויות המשחק שלהם, הסתפקו במשכורות נמוכות, בתמורה לאחוז מן הרווחים.
תגובות הביקורת

הסרט קיבל בעיקר ביקורות חיוביות מן המבקרים. וינסנט קנבי מהניו יורק טיימס נתן לסרט ביקורת מעולה והכתיר כ"עבודה כבירה" בגלל שהוא היה "וולגרי, אלים, מצחיק ולפעמים יפה באורח עוצר נשימה". רוג'ר איברט מן הצד השני, כתב: "ל'הבלתי משוחדים' יש תלבושות יפהפיות, תפאורות מרהיבות, מכוניות מצוינות, רובים טובים, ולוקיישנים נבחרים, אך מעט צילומים שמתעדים בנאמנות את תקופת היובש. מבקרים רבים ובכללם איברט מתחו ביקורת על תפקידו של רוברט דה נירו בגילומו של אל קאפונה כאכזבה הגדולה של הסרט, בעודם משבחים את הופעתו של שון קונרי. עם זאת, קונרי זכה במקום הראשון במשאל של ה-BBC במבטא הגרוע ביותר בסרט. לאונרד מילטון העניק לסרט ניקוד של 4 כוכבים מתוך 4, קולין מקנוטון דירג את הסרט ב-4 כוכבים מתוך 5.
פרסי אוסקר

שון קונרי זכה בפרס אוסקר לשחקן המשנה הטוב ביותר.
מרילין ואנס הייתה מועמדת לפרס אוסקר עבור עיצוב התלבושות הטובה ביותר.
אניו מוריקונה היה מועמד לפרס אוסקר עבור הפסקול הטוב ביותר.
פטריציה וון בראנדשטין, ויליאם א. אליוט והאל גאוסמן היו מועמדים לפרס אוסקר עבור התפאורה הטובה ביותר.
סרט אקדמון

"הבלתי משוחדים: עלייתו של קאפונה" (The Untouchables: Capone Rising) הוא סרט מקדים בסדר האירועים לסרט "הבלתי משוחדים". הוא מספר את סיפורו של אל קאפונה, הגעתו לשיקגו ויחסיו עם השוטר ג'ימי מאלון, אותו מגלם ג'רארד באטלר ועלייתו לבסוף של קאפונה לשליטה על המאפיה.
סרט אקדמון > פתיחה

הסרט נפתח בכך שאל קאפונה הורג את ארוין מייסי בניו יורק ובנקודה זו עובר קאפונה לשיקגו. ג'ימי מאלון קודם לאחרונה לבלש ומתיידד עם קאפונה. הוא אינו לוקח מקאפונה שוחד, אבל מתיידד איתו, בעודו עוצר את אנשיו, אבל לא את קאפונה עצמו, מכיוון שיש לו בן והוא בן תשע. קאפונה משיב טובה בכך שהוא מותיר בחיים עדה לרצח, עוזרת ושמה אלינה. אולם הוא משנה את דעתו והורג אותה ברכבת. מאלון הנרגז מתחיל לאסוף סביבו גנגסטרים אירים על מנת לנקום, כשהשיא הוא בטבח יום ולנטיין.
סרט אקדמון > ההפקה

אנטואן פוקואה יועד במקור להפיק ב-2004, אולם דה פלמה לקח את המושכות שנה לאחר מכן. הצילומים החלו ביוני 2007, אולם התעכבו באוקטובר. ג'רארד באטלר הוחתם לשחק את ג'ים מאלון במאי 2007. ניקולס קייג' ניהל משא ומתן ויועד לגלם את דמותו של אל קאפונה, אולם ויתר עליו בשל לוח זמנים צפוף. בראיון בנובמבר 2007, אמר דה פלמה שהוא היה מעדיף לא ללהק את התפקיד הראשי, לעבור לפרויקט הבא, ולהתחיל בהפקה כבר בחודש הקרוב: דה פלמה הצהיר שהוא מעוניין שהצילומים ייערכו במהלך החורף על מנת לשחזר את טבח יום ולנטיין הקדוש.
משחקי מחשב ווידאו

Ocean Software הפיצה את משחק הווידאו ב-1989 עבור מחשבי ספקטרום סינקלייר, Amstrad CPC, קומודור 64, MSX,‏ Amiga, ולאחר מכן Nintendo Entertainment System ו-Super Nintendo Entertainment System. המשחק מבוסס בחופשיות על הסרט ומאפשר למשתתפים בו לקחת חלק בסצנות החשובות שבסרט. הוא נערך בשיקגו והמטרה העיקרית של המשחק היא לחסל את אנשיו של אל קאפונה ולבסוף להכניס את קאפונה עצמו לכלא.
משחקי מחשב ווידאו > דמויות השחקנים

אליוט נס
ג'ים מאלון
אוסקר ואלאס
ג'ורג' סטון (ג'וזפה פטרי)
משחקי מחשב ווידאו > רמות המשחק

הרחובות: זוהי הרמה הראשונה של המשחק והיא שמה את השחקן כאליוט נס היורה בגנגסטרים מאחורי מחסן בעודם יורים בך.
המחסן: בתור נס אתה חייב לירות על גנגסטרים שיש להם מידע הנוגע לקאפונה ולאסוף מהם מידע כשהם נורים.
הגשר: זוהי הרמה הראשונה שבה 'הבלתי משוחדים' (סטון, מאלון, ואלאס ונס) הם דמויות שניתן לשחק בהן. בתור 'הבלתי משוחדים' אתה מפוצץ כמה מהמשאיות נושאות הסמים של קאפונה.
הסימטה: רמה זו דומה מאוד לרמת 'הרחובות', אולם עומדת בפניך האפשרות להחליף בין נס לבין הבלתי משוחדים.
תחנת הרכבת: בתור נס אתה חייב להוביל עגלת תינוק במורד המדרגות בעודך יורה באחד מבריוניו של קאפונה.
בני הערובה: אחד מאנשיו של קאפונה לקח בן ערובה, מנהל החשבונות של קאפונה ועד אפשרי ובעודך שולט בג'ורג' סטון אתה חייב לירות ירייה אחת ולהרוג את הגנגסטר של קאפונה.
גגות הבניינים: רמה אחרת שהיא דומה לרמת 'הרחובות' פרט לכך שעליך להטעין מחדש את האקדח שלך בין ירייה לירייה בעודך תופס מחסה מאחורי הקיר של בניין בית המשפט. רמה זו היא עימות בין אליוט והרוצח של קאפונה, פרנק ניטי.
לקריאה נוספת

Tucker, Kenneth. Eliot Ness and the Untouchables: The Historical Reality and the Film and Television Depictions. Jefferson, North Carolina: McFarland & Company, 2000. ISBN 0-7864-0772-7
הערות שוליים

↑  רותה קופפר, "אל קפונה והבלתי משוחדים" - מי באמת הביא למאסרו, באתר הארץ, 22 בפברואר 2011
↑  Vincent Canby,‏ The Untouchables (1987)‎, באתר הניו יורק טיימס
↑  רוג'ר איברט, The Untouchables, באתר ה-Chicago Sun-Times,‏ 3 ביוני 1987
↑  Connery 'has worst film accent'‎, באתר ה־BBC‏, 30 ביוני 2003
↑  מיימב אל, הבלתי משוחדים: עלייתו של קאפונה (סקירת התסריט), נתפרסם ב-Latino Review, ב-22 בנובמבר 2006
↑  בריאן לינדר, האקדמון ל'בלתי משוחדים', 25 באוגוסט 2004
↑  דה פלמה עושה את אל קאפונה: אקדמון ל'הבלתי משוחדים', IGN FilmFore, ב-29 ביוני 2005
↑  ג'רארד באטלר: שון קונרי החדש, 300 כוכבים נבחנו לתפקיד, Stax, ב-18 במאי 2007
↑  פאמלה מקלינטוק, האקדמון של 'הבלתי משוחדים' בלי קייג', וארייטי, 24 במאי 2007
↑  הבמאי בריאן דה פלמה בראיון רדיו, ב-11 באוגוסט 2007
צביקה גרינגולד

| --- | --- |

 לידה:  10 בפברואר 1952 (בן 73) י"ד בשבט ה'תשי"ב ישראל לוחמי הגטאות, ישראל
 מדינה:  ישראל ישראל
 השתייכות:   צבא הגנה לישראל
 דרגה:    אלוף-משנה
 תפקידים בשירות
 קצין אג"ם בחטיבה 188
 פעולות ומבצעים
   מלחמת יום הכיפורים
 עיטורים
   עיטור הגבורה
גרינגולד (מימין) באירוע חנוכת כפר איילים באופקים ב-2007.
צבי (צביקה) גרינגולד (נולד ב-10 בפברואר 1952) הוא קצין שריון שקיבל את עיטור הגבורה על לחימתו במלחמת יום הכיפורים בקרב על נפח ברמת הגולן. במסגרת כוח מאולתר, שהקים ושכונה ברשת הקשר "כוח צביקה".
במהלך רוב הלחימה כלל כוח צביקה טנקים מועטים בלבד, ולעיתים אף את הטנק של גרינגולד בלבד. לחימתו של גרינגולד הייתה גורם משמעותי בבלימת התקדמות הצבא הסורי אל פנים רמת הגולן.
לאחר המלחמה פיתח גרינגולד קריירה אזרחית כמנהל, במיוחד במפעלים העוסקים בתחום האנרגיה, ועסק בפעילות ציבורית. כיהן כיושב ראש הוועדה הקרואה באופקים.
ביוגרפיה

גרינגולד נולד בקיבוץ לוחמי הגטאות, ובשירותו הצבאי שירת כחייל וקצין שריון בגדוד 74 ('סער') של חטיבה 188. מאמצע 1973 פיקד על פלוגה ז' של גדוד 74. בסמוך לראש השנה תשל"ד החליף אורי מיכאל עקביה את גרינגולד, שיצא לחופשה קצרה בין תפקידים.
קריירה אזרחית

לאחר המלחמה שירת גרינגולד בצבא הקבע למשך שנה ולאחר מכן שב לקיבוץ לוחמי הגטאות בו עבד בבריכות הדגים בגידול בורי, קרפיון, אמנון וכסיף. בהמשך קיבל תואר ראשון בכלכלה וניהול מהמרכז האקדמי רופין. בשנת 1991 התיישב עם משפחתו ביישוב קורנית שבגוש שגב. גרינגולד המשיך בשירות בשריון במסגרת כוחות המילואים, והשתחרר בדרגת אלוף-משנה. גרינגולד התמחה בניהול, ובמשך שנים שימש בתפקידי ניהול, בתחילה במסגרת מפעל טבעול שהיה שייך לקיבוצו, לוחמי הגטאות, ולאחר מכן בגופים מסחריים שונים. באמצע שנות ה־90 שימש כמנכ"ל תעשיות אלקטרוכימיות. בשנת 1998 מונה למנכ"ל בתי הזיקוק לנפט בחיפה, ובשנת 2001 פתח עסק עצמאי לייעוץ ויזמות. גרינגולד כיהן בדירקטוריונים של חברות ציבוריות שונות בהן תפרון והבנק הבינלאומי. ב-2016 רכש יחד עם משה לוי והיזם ישראל לנג את יקב ססלוב. באותה שנה גם קיבל את אות "יקיר משגב" ואת אות המועצה לארץ ישראל יפה.[דרוש מקור]
קריירה פוליטית

גרינגולד התמודד בבחירות שנערכו לראשות המועצה האזורית משגב, ב-27 בנובמבר 2007. מצעו דיבר על טיפוח יישובי משגב, פיתוח התשתיות, ושמירה על אופיים הכפרי של היישובים, תוך בניית שותפות עם היישובים הבדואים, ושמירה על יחסים חיוביים עם היישובים הערביים באזור, ועל "העמדת האדם ורווחתו במרכז ההווייה של האזור". סיסמת מסע הבחירות שלו הייתה - "מנהיגות למשגב - המועצה לשירות התושבים".
במהלך מסע הבחירות התבטא בריאיון לערוץ 2 באשר לעתירתם של בני זוג ערבים לבית המשפט הגבוה לצדק כי יתאפשר להם להתגורר ביישוב רקפת על אף סירובה של ועדת הקבלה לקבלם, במילים - "אין לי דבר נגד ערבים, ולקרוא לי גזען זה יותר ממעליב. אבל הכנסת משפחות ערביות למרקם של ההתיישבות היהודית במשגב זה קעקוע של מפעל ההתיישבות הציוני, וזה מה שהם מתכוונים לעשות". בבחירות עצמן זכה גרינגולד במקום השלישי מבין שישה מועמדים, בהפרש של תשעה קולות מן המקום השני, תוצאה שלא איפשרה לו להמשיך ולהתמודד בסיבוב השני בבחירות.
באוגוסט 2008 מונה גרינגולד על ידי משרד הפנים ליושב ראש הוועדה הקרואה באופקים. הוא שימש בתפקיד עד 2013, אז נבחר איציק דנינו לראשות העיר.
חיים אישיים

גרינגולד נשוי ואב לשלושה. נכדו הוא נבו זומרפלד, קפטן נבחרת העתודה בכדורסל שזכתה ביולי 2023 במדליית הכסף בגמר אליפות אירופה בכדורסל עד גיל 20.
לקריאה נוספת

רנן שור, צביקה מול הסורים, במחנה גיליון 3–4, 24.9.1974, עמ' 17–18
כוח צביקה - 24 שעות של גבורת במלחמת יום הכיפורים, צביקה גרינגולד עם עמי דור-און, הוצאת מודן, 2008.
אבירם ברקאי, על בלימה: סיפורה של חטיבה 188 במלחמת יום כיפור, ספרית מעריב, 2009.
הערות שוליים

↑  מנחם רהט, התותחן של כוח צביקה: סיפור הגבורה הוא אמת לאמיתה, מעריב, 22 בינואר 1984
↑  יוסף ולטר, דובר צהל: "צביקה גרינגולד ראוי לענוד עיטור הגבורה", מעריב, 24 בינואר 1984
↑  הוכרזו הזוכים בפרס יצחק שדה, באתר ynet, 11 באוגוסט 2009
↑  עמרי קרונלנד, ‏"כוח צביקה": גבורה או בדיה?, באתר ‏מאקו‏, 28 באוקטובר 2016.
↑   עופר אדרת, ראש ועדת העיטורים במלחמת כיפור: סיפור הגבורה של "כוח צביקה" - אמיתי, באתר הארץ, 29 באוקטובר 2016.
↑   עופר אדרת, היסטוריונים דוחים את הטענות לפברוק סיפור הגבורה של "כוח צביקה" במלחמת יום הכיפורים, באתר הארץ, 31 באוקטובר 2016.
↑  אבירם ברקאי, ‏ובכל זאת, גיבור: רק מעטים היו פועלים כמו צביקה גרינגולד, באתר מעריב אונליין, 30 באוקטובר 2016
↑  דוד זוהר, כוח צביקה לוכד דגיגי בורי, מעריב, 15 באוקטובר 1978
↑  שירי דובר, ‏מנכ"ל הבורסה חרד לשוק העבודה ומודל הסיכונים החדש של אנטרופי, באתר גלובס, 24 בפברואר 2016
↑  אהוד אשרי, לא רוצה ערבים בבית, באתר הארץ, 5 באוקטובר 2007
↑  רותי סיני, כוח צביקה הוצנח באופקים, באתר הארץ, 29 באוקטובר 2008
↑  יאיר קראוס, ממלחמת יום כיפור לאליפות אירופה: הקשר בין "כוח צביקה" לנבחרת העתודה, באתר ynet, 18 ביולי 2023
| מעוטרי עיטור הגבורה  |
| --- | --- | --- |
| מלחמת העצמאות (אות גיבור ישראל) | אברהם אביגדורוב • יוחאי בן-נון • אמיל בריג • סימן-טוב גנה • זרובבל הורביץ • צבי זיבל • בן ציון ליטנר • עמנואל לנדאו • אריה עצמוני • יזהר ערמוני • רון פלר • יאיר רחלי |  |
| פעולות התגמול | יעקב מזרחי • פנחס נוי • צבי עופר |  |
| מלחמת סיני | עוזי בר-צור • דן זיו • שלמה ניצני • יהודה קן-דרור |  |
| מלחמת ששת הימים | נתי גולן • משה דרימר • דניאל ורדון • אורי וייסלר • שאול ורדי • משה טל • יוסף לפר • איתן נאוה • בני ענבר • מרדכי פרידמן • גד רפן • דוד שירזי |  |
| מלחמת ההתשה | עמי אילון |  |
| מלחמת יום הכיפורים | עודד אמיר • גדעון גלעדי • צביקה גרינגולד • משה לוי • יובל נריה • שלמה ערמן • אסא קדמוני • אביגדור קהלני |  |
| --- | --- |
בקרת זהויות :  NLI: 987007301717805171  BnF: cb160705820 (data)  ISNI: 0000 0001 1475 5744  LCCN: no2009029013  VIAF: 79000636   WorldCat (עם VIAF): 79000636
טייגר וודס

| --- | --- |

וודס, 2019
 לידה:  30 בדצמבר 1975 (בן 49) סייפרס, ארצות הברית 
 שם לידה:  Eldrick Tont Woods إلدريك تونت وودز' "iildirik tunt wudz" 
 מדינה:  ארצות הברית ארצות הברית
 מקום מגורים:  Windermere, Jupiter Island, מחוז אורנג' 
 השכלה:  אוניברסיטת סטנפורד  תיכון וסטרן 
 תקופת הפעילות:  מ-1996 
 השקפה דתית:  בודהיזם 
 בן או בת זוג:  אלין נורדגרן (5 באוקטובר 2004–23 באוגוסט 2010)   לינדזי וון (2013–2015) 
 חתימה:   
 tigerwoods.com
 
אלדריק טונט "טייגר" וודס (באנגלית: Eldrick Tont "Tiger" Woods; נולד ב-30 בדצמבר 1975) הוא שחקן גולף מקצועני אמריקאי, שבזכות הישגיו הוא מדורג בין שחקני הגולף המצליחים ביותר בהיסטוריה. וודס הוא שחקן הגולף המקצועני בעל ההכנסה הגבוהה ביותר בעולם, הודות לפרסים שצבר והשתתפותו במסעות פרסום. נכון לשנת 2019, בגיל 44, הוא זכה ב-15 ניצחונות באליפויות הראשיות, יותר מכל שחקן גולף פעיל אחר בסבב הגולף המקצועני (PGA) ושני לאחר 18 הזכיות של ג'ק ניקלאוס.
בעקבות זכייתו בטורניר פדאקס זכה וודס ב-10 מיליון דולר, ובעקבות כך הפך לספורטאי הראשון בהיסטוריה שהרוויח למעלה ממיליארד דולר מעיסוקו בספורט.
לזכותו של וודס נזקפת התעניינות מחודשת בציבור האמריקאי בספורט הגולף, בעיקר בקרב צעירים ובני מיעוטים.
ב-2019 העניק לו נשיא ארצות הברית דונלד טראמפ את מדליית החירות הנשיאותית.
תולדות חייו

טייגר וודס נולד בסייפרס שבקליפורניה וכונה בשם "טייגר" (טיגריס) על שם חברו הטוב של אביו, אשר שירת עמו יחד במלחמת וייטנאם. מהעת שהחל להתפרסם כשחקן גולף, הפך כינויו לשמו הפרטי והוא נקרא בפי כל "טייגר וודס". וודס גדל באזור העיר לוס אנג'לס ולמד בתיכון בעיר אנהיים. אביו של וודס, ארל וודס, אשר הלך לעולמו בשנת 2006, השתחרר מצבא ארצות הברית בדרגת לוטננט קולונל (סגן-אלוף). משפחתו של אביו אפרו-אמריקאית. אמו של וודס היגרה לארצות הברית מתאילנד והיא ממוצא מעורב, סביה מצד אביה הם תאילנדים, בעוד סביה מצד אמה הם ממוצא סיני וממוצא הולנדי.
וודס היה בן יחיד להוריו, אולם יש לו שני אחים-למחצה ואחות אחת למחצה מנישואים קודמים של אביו. בשנת 2004 התחתן וודס עם הדוגמנית השוודית אלין נורדגרן (אנ'), שאותה הכיר באמצעות אחד מעמיתיו הגולפאים ולהם שני ילדים. הזוג התגורר באי "יופיטר איילנד" שבפלורידה, בבית אותו רכשו ב-2006 ב-39 מיליון דולר, והחזיק בבתים נוספים במדינות ויאומינג וקליפורניה שבארצות הברית ובשוודיה.
לאחר שפורסם בתקשורת כי וודס ניהל רומנים רבים במהלך נישואיו לנורדגרן, התגרש הזוג ב-23 באוגוסט 2010.
ב-23 בפברואר 2021, היה וודס מעורב בתאונת דרכים קשה עם רכבו בלוס אנג'לס קליפורניה.
דרכו המקצועית > תחילת הדרך, קריירה כחובבן

וודס היה "ילד פלא" בספורט הגולף והחל לשחק כבר בגיל שנתיים. בשנת 1978, בהיותו בן שלוש, הוא הופיע בתוכנית אירוח בטלוויזיה אמריקאית בה הפגין את כישרונו. כבר בגיל חמש הצליח לשחק גולף ברמה שחובבנים מנוסים רבים מתקשים להגיע אליה, וכישרונו תואר בירחון הגולף המוביל Golf Digest. בשנת 1984 ניצח בתחרות לגילאי 9–10 במסגרת אליפות העולם בגולף לנוער, והוא בן שמונה בלבד, אך צורף לתחרות מכיוון שלא הייתה קבוצת גיל שהתאימה לגילו. החל מאותה שנה זכה וודס באליפות העולם בגולף לנוער שש פעמים, מהן ארבע ברציפות בשנים 1988–1991. בגיל 15 היה לאלוף הנוער בגולף בארצות הברית, המנצח הצעיר ביותר בתחרות זו מאז ומעולם. באותה שנה נבחר לשחקן השנה החובבן בגולף על ידי הירחון גולף דייג'סט.
בשנת 1992, לאחר שהגן על תוארו כאלוף הנוער של ארצות הברית בגולף חובבים, התחרה וודס לראשונה כחובבן באירוע של התאחדות הגולף המקצועני (PGA), באליפות הפתוחה של לוס אנג'לס. בשנת 1993 זכה בפעם השלישית ברציפות באליפות הנוער של ארצות הברית בגולף, ועד היום הוא אלוף הנוער הצעיר ביותר בארצות הברית והיחיד שהצליח לזכות ביותר מאליפות אחת. בשנת 1994, לאחר שזכה באליפות ארצות הברית לחובבנים, היה חבר בנבחרת ארצות הברית לאליפות העולם לגולף חובבים. בהמשך אותה שנה החל את לימודיו באוניברסיטת סטנפורד, ובשנת 1995 ניצח בתחרות גולף ארצית לסטודנטים. וודס הגן על תוארו כאלוף ארצות הברית לחובבנים בשנת 1995 ובאוניברסיטה שבה למד, נבחר לאתלט הבולט ביותר בשנת לימודיו הראשונה. באותה שנה השתתף לראשונה, עדיין כשחקן חובב, בתחרות גולף מקצועני באליפות ראשית (מייג'ורס), הצליח לעבור את שלב הניפוי וסיים במקום ה-41, כחובבן היחיד שעבר את שלב הניפוי. בגיל 20 היה וודס לשחקן הגולף הראשון בהיסטוריה של ארצות הברית שהצליח לנצח שלוש פעמים ברציפות באליפות ארצות הברית לחובבנים. באותה שנה ניצח אף לראשונה בתחרות גולף יחידים, לסטודנטים ואף הישווה את שיא החבטות לחובבן באליפות בריטניה הפתוחה בגולף. לאחר שבילה שנתיים כסטודנט, עזב את האוניברסיטה והצטרף לשורות הסבב המקצועני בגולף.
דרכו המקצועית > רשימת זכיות בטורנירים ראשיים

| תחרות | מספר זכיות | שנות זכייה |
| --- | --- | --- |
| טורניר המאסטרס | 5 | 1997, 2001, 2002, 2005, 2019 |
| אליפות ה-PGA | 4 | 1999, 2000, 2006, 2007, |
| אליפות ארצות הברית הפתוחה | 3 | 2000, 2002, 2008 |
| אליפות בריטניה הפתוחה | 3 | 2000, 2005, 2006 |
פעילויות מחוץ למגרש הגולף

וודס יסד מספר פרויקטים נדבניים לעזרת הנוער, ביניהם:
קרן טייגר וודס – נוסדה בשנת 1996 על ידי וודס ואביו. הקרן מעודדת פרויקטים לילדים. בתחילה היו רוב פעולותיה בקיום ימי השתלמות בגולף לילדים (במיוחד מעוטי יכולת) וכן קרן מלגות. היום מעניקה הקרן אף מלגות לתלמידי אוניברסיטאות ומפעילה תוכנית לעידוד פיתוח האישיות שבה השתתפו יותר ממיליון ילדים עד לשנת 2003.
השתלמויות עירוניות בגולף ופסטיבלים – מאז שנת 1997 מארגנת קרן טייגר וודס השתלמויות בגולף לנוער בכל ארצות הברית. הקרן החלה בהשתלמויות כאלה בערים בשנת 2003 ויועדו לנוער בגילאי 7–17 וכן למשפחות. כל אירוע נמשך שלושה ימים וכולל שיעורי גולף ופסטיבל בסוף האירוע. ההדרכה באירועים אלה נעשית על ידי שחקני גולף מקצוענים. השחקנים המצטיינים בכל השתלמות מוזמנים בסוף השנה להשתתף בהשתלמות השנתית של קרן טייגר וודס בפלורידה.
מרכז הלמידה של טייגר וודס - וודס הקים בעיר אנהיים שבקליפורניה, מרכז חינוכי ששטחו 3,000 מ"ר ואשר נפתח בפברואר 2006. המרכז מיועד לאלפי תלמידים אשר יבואו בשעריו מדי שנה.
הטייגר ג'אם – קונצרט צדקה שנתי לצורך איסוף תרומות. בקונצרט השנתי השישי, בשנת 2006, הופיעה להקת סטינג.
וודס אף השתתף באירוע צדקה שערך נושא כליו (הקאדי), סטיב ויליאמס, לעידוד בני נוער מעוטי יכולת לפתח קריירות בתחום הספורט.
בדצמבר 2009 הסתבך וודס בפרשיה מביכה המאיימת על המשך ההכנסה שלו מחסויות, כאשר בעקבות ריב אלים שלו עם אשתו, נחשפו עדויותיהן של נשים רבות עמן קיים יחסי מין במהלך נישואיו. בעקבות הפרשייה החליט וודס לפרוש אך ב-16 במרץ 2010 חזר בו בהחלטתו.
חוזי פרסום

זמן קצר לאחר יום הולדתו ה-21 החל וודס לחתום על חוזי פרסום רבים. בין החברות עימן חתם על חוזי פרסום נמנות אקסנצ'ר, ג'נרל מוטורס, ג'נרל מילס, אמריקן אקספרס ועוד. 
 חוזה הפרסום הידוע ביותר של וודס נחתם עם חברת נייקי. וודס חתם עם נייקי חוזה פרסום לחמש שנים בשווי 100 מיליון דולר, חוזה הפרסום הגדול ביותר עם אתלט כלשהו, בעת שנחתם. וודס שיתף פעולה אף עם חברת השעונים TAG Heuer(אנ') לפיתוח שעון היד הראשון לשחקני גולף מקצוענים, אשר יצא לשוק באפריל 2005. 
 בארצות הברית אוסרת התאחדות ה-PGA על שחקני גולף מקצוענים לגבות שכר בעבור הופעה לתחרות, אולם הדבר מקובל במקומות אחרים בעולם. ההשערות היו כי עד לשנת 2006 גבה וודס מיליון דולר עבור הופעתו בתחרות ראווה (ללא קשר לביצועיו בה) והחל משנה זו החל לגבות שלושה מיליון דולר בעבור כל הופעה. וודס מפרסם גם את מוצרי ג'ילט, ביחד עם שחקן הטניס רוג'ר פדרר ושחקן הכדורגל תיירי הנרי. 
 על פי תחקיר שפרסם מגזין הגולף "גולף דייג'סט", בין השנים 1996 עד 2007 הרוויח וודס 769,440,709 דולר. בשנת 2009 קבע המגזין הכלכלי "פורבס" כי וודס הרוויח יותר ממיליארד דולר וכי לאחר תשלום מיסים הונו הוא כ-600 מיליון דולר.
וודס המשיך להופיע בפרסומות אף לאחר הפרשיה בה הסתבך בשנת 2009, אם כי חלק מהחברות הפרו את החוזה איתו בעקבות הפרשייה, ביניהן אקסנצ'ר.
אזכורים בתרבות

במרץ 2025, פורסם כי אולפני אמזון מפתחים סרט ביוגרפי על וודס וכי חברת Higher Ground של ברק ומישל אובמה נמצאת במגעים להפיק את הסרט. הסרט מבוסס על הספר The Tiger Slam: The Inside Story of the Greatest Golf Ever Played מאת קווין קוק והבמאי ריינאלדו מרקוס גרין, שביים את "משפחה מנצחת", יביים את הסרט. הסרט יתמקד בזכייתו של וודס בארבעה טורנירים מרכזיים ברצף, הישג המכונה "Tiger Slam" ולא יתמקד בחייו האישיים.
ראו גם

ג'ורדן ספית'
הערות שוליים

↑  מערכת ONE, וודס נפצע בתאונת דרכים קשה, הובהל לביה"ח, באתר ONE, ‏23 בפברואר 2021
↑  מערכת גלי צה"ל, טייגר וודס שב למדשאות הגולף, באתר גל"צ, 5 באפריל 2010
↑  Tapp, Tom (December 8, 2021). Tiger Woods Announces Return To Competitive Golf Alongside Son Charlie In Family-Centric Event – Update. Deadline Hollywood. Retrieved December 8, 2021
↑  Rebecca Rubin, Tiger Woods Biopic Set at Amazon MGM, Obamas’ Higher Ground in Talks to Produce, Variety, ‏2025-03-12 (באנגלית אמריקאית)
| --- | --- |
בקרת זהויות :  NLI: 987007422660705171  PLWABN: 9810630499405606  BIBSYS: 1097347  BNE: XX1083888  BnF: cb13323178f (data)  CiNii: DA13357219  GND: 119501562  ISNI: 0000 0001 1494 6380  LCCN: n95039225  LNB: 000344404  NDL: 00649830  NKC: xx0010570  NLA: 49785943  NLK: KAC201753063  NSK: 000401077  NTA: 236347527  RERO: 02-A008645804  SUDOC: 035588519  Trove: 1503477  VIAF: 85369508   WorldCat (עם VIAF): 85369508 
וודס באליפות המאסטרס 2006 - אליפות שבה לא זכה
וודס בתנועת החבטה בכדור, 2007
עדית פאנק

| --- | --- |

 לידה:  4 במאי 1952 תל אביב-יפו, ישראל 
 פטירה:  13 באוקטובר 2021 (בגיל 69)
 שם לידה:  עדית סופר 
 תקופת הפעילות:  1971–2021 (כ־50 שנה)
 תחום יצירה:  ציור, פזמונאות 
 
עָדית פּאנק (4 במאי 1952 – 13 באוקטובר 2021) הייתה ציירת, פזמונאית, מעצבת תפאורה, עיתונאית וסופרת ישראלית.